নিজস্ব প্রতিবেদন: মোবাইল নম্বরের সঙ্গে আধার কার্ডের সংযুক্তি নিয়ে কেন্দ্রকে একহাত নিলেন তৃণমূল নেত্রী মমতা বন্দ্যোপাধ্যায়। তৃণমূলের কোর কমিটির বর্ধিত সভায় মমতা সরাসরি চ্যালেঞ্জ ছুড়ে বললেন, লাইন কাটে কাটুক। মোবাইলে আধার লিঙ্ক নয়। এদিনই আধার সংযুক্তিকরণের সময়সীমা ৩১ মার্চ পর্যন্ত বাড়িয়েছে কেন্দ্র। নোট বাতিল এবং পণ্য ও পরিষেবা কর নিয়ে ফের কেন্দ্রকে নিশানা করেছেন মমতা। ৮ নভেম্বর দেশজুড়ে কালা দিবস পালনের ডাক দিয়েছেন। মমতার দাবি, নোট বাতিল কেলেঙ্কারির তদন্ত হওয়া দরকার।